Преузето са [www.pravno-informacioni-sistem.rs](http://www.pravno-informacioni-sistem.rs/)

**Редакцијски пречишћен текст**

На основу члана 34. Закона о запаљивим и горивим течностима и запаљивим гасовима („Службени гласник РС”, број 54/15),

Министар унутрашњих послова доноси

**ПРАВИЛНИК**

**о техничким нормативима за безбедност од пожара и експлозија објеката малопродаје боца са течним нафтним гасом**

"Службени гласник РС", бр. 75 од 23. октобра 2019, 85 од 31. августа 2021.

Члан 1.

Овим правилником уређује се безбедно постављање објеката малопродаје боца са течним нафтним гасом, као и безбедност од пожара и експлозија за изградњу, реконструкцију и доградњу објеката малопродаје боца са течним нафтним гасом.

Члан 2.

Поред одредаба овог правилника, на боце за течни нафтни гас у погледу пројектовања, конструкције, опреме и означавања примењују се одговарајуће одредбе прописа који ближе уређују ову област, као и прописи о изградњи постројења за течни нафтни гас и о ускладиштавању и претакању течног нафтног гаса.

**Поред одредаба овог правилника, на објекте из става 1. овог члана, примењују се и други прописи и стандарди којима су прописани захтеви заштите од пожара и експлозија за опрему, инсталације и уређаје, као и посебни прописи за објекте у којима се складиште и други гасови.\***

\*Службени гласник РС, број 85/2021

Члан 3.

Појмови који се употребљавају у овом правилнику имају исто значење као појмови у прописима који уређују област изградње постројења за течни нафтни гас и о ускладиштавању и претакању течног нафтног гаса.

Члан 4.

Ако се врши доградња или реконструкција објекта за малопродају течног нафтног гаса и/или инсталација, опреме и уређаја на том објекту, одредбе овог правилника примењују се само на део објекта и/или инсталација, опреме и уређаја који су предмет доградње или реконструкције.

Доградњом или реконструкцијом из става 1. овог члана не сме се умањити пожарна безбедност постојећег објекта и/или инсталација, опреме и уређаја на том објекту.

**Члан 5.\***

**Објекат за малопродају боца са течним нафтним гасом је грађевински објекат односно објекат кавезног типа за складиштење пуних и празних боца са течним нафтним гасом намењеним за продају, у чијем саставу се може налазити просторија за смештај запосленог особља и продају делова за употребу течног нафтног гаса.\***

**Изузетно од става 1. овог члана, у објекту се могу складиштити боце са другим компримованим и утечњеним гасовима намењеним за продају у складу са условима из овог правилника и посебног прописа који уређује ову област.\***

**Објекту из ст. 1. и 2. овог члана, мора се обезбедити приступни пут за ватрогасна возила, изграђен у складу са прописом којим је уређена ова област.\***

\*Службени гласник РС, број 85/2021

Члан 6.

На појам зона опасности (у даљем тексту: зоне), извора опасности и поступање у зонама, у смислу овог правилника, примењују се одредбе српског стандарда SRPS EN 60079-10-1.

**Зона „2ˮ обухвата простор 1,5 m око вентила боце мерено у свим правцима до нивоа тла у објекту кавезног типа односно цео простор у грађевинском објекту.\***

*Брисани су ранији ст. 3. и 4. (види члан 3. Правилника - 85/2021-17)*

\*Службени гласник РС, број 85/2021

Члан 7.

У зонама опасности не смеју се налазити канализациони отвори за одвођење атмосферског талога, јаме и отворени канали за каблове и цевоводе.

Зона опасности се не може распростирати унутар просторије за смештај запосленог особља.

Члан 8.

У објектима за малопродају боца са течним нафтним гасом може се складиштити до 3000 kg течног нафтног гаса. Од укупне количине гаса која се одобрава, највише једна трећина може бити у боцама од по 35 kg гаса.

**Изузетно од става 1. овог члана, ако се у објекту складиште и боце са другим гасовима, од укупне количине гаса која се одобрава мора се складиштити најмање две трећине течног нафтног гаса.\***

Празне боце се третирају исто као и пуне, односно, њихов капацитет се сабира са капацитетом пуних боца до укупног дозвољеног капацитета.

\*Службени гласник РС, број 85/2021

**Члан 9.**1

**Објекат за малопродају боца са течним нафтним гасом се мора лоцирати и безбедно поставити у складу са условима из следеће табеле:**1

|  |  |  |  |
| --- | --- | --- | --- |
| **Ред. бр.**1 | **Најмања удаљеност габарита објекта за малопродају боца са течним нафтним гасом од:**1  **[m]**1 | | |
|  | **капацитет [kg]**1 | |
| **до 1.000 \*** 1 | **1.000–3.000 \*** 1 |
| **1.**1 | **Јавног пута**1 | **7**1 |  |
| **2.**1 | **Било ког извора опасности у оквиру станице за снабдевање горивом**1 | **5** 1 |  |
| **3.**1 | **Било ког извора опасности у околини објекта за малопродају боца утврђеног стандардом SRPS EN 60079-10-1**1 | **5**1 | **10**1 |
| **4.**1 | **Објекта за смештај запосленог особља и других пратећих зграда у оквиру станице за снабдевање горивом** 1 | **5**1 |  |
| **5.**1 | **Границе парцеле и суседног објекта уколико је објекат за малопродају боца кавезног типа**1 | **8**1 | **10**1 |
| **6.**1 | **Границе парцеле и суседног објекта уколико је објекат за малопродају боца складишни грађевински објекат** 1 | **6**1 | **7,5**1 |

**Напомена: \*означава да је укључена и та вредност**1

**Ако је зид објекта за малопродају боца према јавном путу, граници парцеле и суседном објекту без отвора и израђен од чврстих грађевинских производа (армирани бетон, опека и сл.) отпорности према пожару најмање 2 h, удаљености из табеле под тач. 1, 4, 5. и 6. могу се смањити највише за 50%.** 1

**Објекат малопродаје мора бити изграђен тако да извори опасности буду удаљени од надземних електричних водова у складу са прописима из области електричних водова, а од гасовода у складу са прописима којима је уређена област безбедног транспорта и дистрибуције природног гаса.**1

**Објекат малопродаје мора бити удаљен најмање 2 m од пута намењеног за прилаз другим објектима на парцели или у комплексу.**1

1Службени гласник РС, број 85/2021

Члан 10.

Када је дужина затворених страна објекта мања или једнака две трећине обима основе објекта, тај објекат се сврстава у складишни објекат кавезног типа. У дужину затворених страна урачунавају се само оне стране које су изведене као затворене по целој висини објекта, поштујући услове ефикасне вентилације.

**Члан 11.\***

**У објекту из члaнa 9. став 1. овог правилника у коме се складиште и други компримовани и утечњени гасови намењени за продају, боце морају бити сложене сходно специфичности гаса у посебне просторије одвојене зидом израђеним од чврстих грађевинских производа (армирани бетон, опека и сл.) отпорности према пожару најмање 1 h.\***

**Изузетно од става 1. овог члана, боце могу бити смештене у истом простору под условом да су сложене у посебне групе сходно специфичности гаса на удаљености најмање 1,5 m до запаљивих гасова, односно најмање 6 m до осталих гасова, осим у случају када је посебним прописом утврђена већа удаљеност.\***

\*Службени гласник РС, број 85/2021

Члан 12.

Складишним грађевинским објектом сматра се објекат чије су затворене стране – зидови израђени од негоривог материјала (опека, армирани бетон, челични лим, панел и сл.).

У појасу ширине 2,5 m терен око објекта мора бити без икакве вегетације или било ког другог материјала који преноси пожар.

Конструкција објекта и елементи конструкције морају бити негориви, а кровни покривач најмање класе Б према SRPS EN 13501 део 1 и израђен од лаганог материјала (највећа тежина 50 kg/m²) односно да је обезбеђено безбедно растерећење услед појаве експлозије.

Испод крова мора бити причвршћена заштитна мрежа од челика.

Под објекта мора бити издигнут најмање 20 cm од околног терена, а израђен од материјала који не варничи и који је електропроводљив.

Врата и прозори морају бити урађени од материјала који не варничи и морају се отварати према споља.

У објекту мора бити обезбеђена ефикасна природна вентилација **са најмање пет измена ваздуха на сат\*** односно изузетно принудна вентилација.

**Вентилациони отвори постављају се на најмање два супротна зида, при чему се доња ивица доњег отвора мора налазити највише на 15 cm изнад пода, а горњи отвори на највишој тачки просторије\***

Величина вентилационих отвора не сме бити мања од 10% површине пода.

У објекту се не смеју налазити материјали који могу изазвати пожар.

Електрична инсталација у објекту мора бити изведена у складу са одредбама прописа којим је уређена област потенцијално експлозивних атмосфера.

Објекат мора имати изведену инсталацију за заштиту од атмосферског пражњења.

\*Службени гласник РС, број 85/2021

Члан 13.

Објектом кавезног типа сматра се објекат отворен са свих страна, као и објекат из члана 10. овог правилника.

Све отворене стране морају бити заштићене челичном жицом или материјалом сличних карактеристика, а која је затегнута и причвршћена на челичним рамовима.

Величина окца на жици мора бити таква да онемогућава неовлашћен контакт лица са спољне стране објекта са боцама у објекту.

Конструкција и елементи конструкције објекта, кровни покривач, под, врата, заштита од атмосферског пражњења, електрична инсталација, ефикасна природна вентилација и терен око објекта кавезног типа морају испуњавати услове као код складишног грађевинског објекта.

**Члан 14.\***

**Објекат за малопродају боца са течним нафтним гасом капацитета до 1.000 kg мора бити опремљен са најмање два мобилна уређаја за гашење пожара капацитета пуњења најмање 9 kg праха или другог одговарајућег средства за гашење пожара, а за објекте капацитета већег од 1.000 kg са најмање четири мобилна уређаја за гашење пожара капацитета пуњења најмање 9 kg праха или другог одговарајућег средства за гашење пожара.\***

\*Службени гласник РС, број 85/2021

Члан 15.

У складишном простору објекта за малопродају боца са течним нафтним гасом боце се ускладиштавају у највише два нивоа.

Члан 16.

Лица која обављају послове малопродаје морају бити обучена за правилно руковање мобилним уређајима за гашење пожара и морају бити упозната са осталим сигурносним мерама.

Члан 17.

Даном ступања на снагу овог правилника престаје да важи Правилник о техничким нормативима за безбедност од пожара и експлозија објеката малопродаје боца са течним нафтним гасом („Службени гласник РС”, број 6/16).

Члан 18.

Овај правилник ступа на снагу осмог дана од дана објављивања у „Службеном гласнику Републике Србије”.

01 број 1952/19-14

У Београду, 16. октобра 2019. године

Министар,

др **Небојша Стефановић,** с.р.